**ELŐTERJESZTÉS**

**Tiszavasvári Város Önkormányzata Képviselő-testületének**

**2022. november 3-án**

**tartandó rendes ülésére**

**Az előterjesztés tárgya: A temetőkről és a temetkezési tevékenységről szóló 4/2011. (II.15.) önkormányzati rendelet módosítása**

**Melléklet**: Országos Fogyasztóvédelmi Egyesület véleménye, Sz-Sz-B Megyei Kereskedelmi és Iparkamara véleménye

**A napirend előterjesztője**: Dr. Kórik Zsuzsanna jegyző

**Az előterjesztést készítette**: Gazdagné dr. Tóth Marianna önkormányzati és jogi osztályvezető

**Az előterjesztés ügyiratszáma**: TPH/16758-…../2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.30. pontja |
|  |  |

Az ülésre meghívni javasolt szervek, személyek:

|  |  |
| --- | --- |
| dr. Groncsák Andrea ügyvezető | Tiva-Szolg Kft.  groncsakandrea@gmail.com |
| Fülöp Adrián – Szorgalmatos Község polgármestere | pm@szorgalmatos.hu |

Egyéb megjegyzés:

……………………………………………………………………………………………………………………………………………………………………………………

Tiszavasvári, 2022. október 25.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**A temetőkről és a temetkezési tevékenységekről szóló 4/2011. (II.15.) önkormányzati rendelet módosításáról**

**Tisztelt Képviselő-testület!**

A temetőkről és a temetkezésről szóló 1999. évi XLIII. törvény (továbbiakban Ttv.) 40. § (3) bekezdése előírja, hogy **a köztemetőkre vonatkozó díjak mértékét évente felül kell vizsgálni.** A temetői díjtételek felülvizsgálatára legutóbb 2021. novemberében került sor, akkor a koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésekről szóló 603/2020. (XII.18.) Korm.rendelet 1.§ (1) bekezdésére hivatkozva díjtétel emelésre nem kerülhetett sor.

**A Tiva-Szolg Nonprofit Kft. az alábbi javaslatot tette a díjtételek emelésére vonatkozóan:**

„Tisztelt Polgármester Úr!

Tiszavasvári Város Önkormányzata Képviselő-testülete a 4/2011. (II.15.) önkormányzati rendelet 1. sz. mellékletében határozta meg a temetői létesítmények, illetve az üzemeltető által biztosított szolgáltatások igénybevételéért fizetendő díjakat. A rendelet utoljára 2017-ben került módosításra.

A határozatban az alábbi költségek vannak megállapítva:

„3**.) Temetői létesítmények, illetve az üzemeltető által biztosított szolgáltatások igénybevételéért fizetendő díj:**

nettó összeg: Áfa bruttó díj:

a.) Ravatalozó használati díj: 35.539 Ft/temetés 9.595,5 45.135

b.) Halott hűtő használati díj: 2.370 Ft/nap 639,9 3.010”

A közelmúltban bekövetkezett energiaár – emelkedés miatt felülvizsgáltuk a jelenleg érvényben lévő árakat. A halott hűtő villamosenergia felhasználása napi díja 4 049,28 Ft. Figyelembe véve, hogy emellett a költségelem mellett még karbantartási költségek is felmerülnek, kérjük a halott hűtő használati díját nettó 5 000 Ft/nap Ft-ban meghatározni.

Kérjük továbbá, hogy a rendeletbe szemétszállítási díj hozzájárulás kerüljön meghatározásra. A díj mértékét szintén 5 000 Ft/temetés összegben kérjük meghatározni.

Tiszavasvári, 2022. 10. 12. dr. Groncsák Andrea sk.

ügyvezető „

**A jelenleg hatályos díjtételek a következők:**

**„1.) Temetési hely, illetve újraváltás díja:**

a.) A városi köztemetőben a sírhelyek megváltási díja: nettó összeg: Áfa bruttó díj:

- I. osztályú sírhely (sírbolt) (60 évre) 75.504 Ft 20.386 95.890

- II. osztályú sírhely (25 évre): 32.146 Ft 8.679,4 40.825

- III. osztályú sírhely (25 évre): 23.819 Ft 6.431 30.250

- IV. osztályú sírhely (25 évre): 18.921 Ft 5.108,7 24.030

- I. osztályú urnafülke, -sírhely (10 évre): 31.850 Ft 8.599,5 40.450

- I. osztályú urnasírbolt (20 évre): 31.850 Ft 8.599,5 40.450

- II. osztályú urnafülke, urnasírhely (10 év): 4.760 Ft 1.285 6.045

- II. osztályú urnasírbolt (20 év): 4.760 Ft 1.285 6.045

b.) Koporsós rátemetés esetén a pótdíj mértéke (7. § (5) ):

- I. osztályú sírhely: 23.862 Ft 6.442,7 30.305

- II. osztályú sírhely: 8.142 Ft 2.198 10.340

- III. osztályú sírhely: 4.063 Ft 1.097 5.160

- IV. osztályú sírhely: 1.673 Ft 451,7 2.125

c.) Urnás rátemetés esetén a pótdíj mértéke (7. § (5) ):

- II. osztályú sírhely: 4.063 Ft 1.097 5.160

- III. osztályú sírhely: 2.169 Ft 585,6 2.755

- IV. osztályú sírhely: 831 Ft 224 1.055

d.) A használati idő meghosszabbítása esetén az újraváltási díjak mértéke (8. § (2) )

- I. osztályú sírhely (60 évre): 20.000 Ft 5.400 25.400

- II. osztályú koporsós temetési hely esetén (25 évre) 20.000 Ft 5.400 25.400

- III. osztályú koporsós temetési hely esetén (25 évre) 18.000 Ft 4.860 22.860

- IV. osztályú koporsós temetési hely esetén (25 évre) 15.000 Ft 4.050 19.050

- I. osztályú urnasírbolt (20 évre) 10.000 Ft 2.700 12.700

- II. osztályú urnasírbolt (20 évre) 8.000 Ft 2.160 10.160

- I. osztályú urnasírhely, urnafülke (10 évre) 10.000 Ft 2.700 12.700

- II. osztályú urnasírhely, urnafülke (10 évre) 8.000 Ft 2.160 10.160

e.) Az 1/a-d). pontban meghatározott díjakat kell alkalmazni a sírboltokra is azzal, hogy a megváltás és az újraváltás időtartama 60 év, urnasírbolt esetén 20 év, urnasírhely, urnafülke esetén 10 év.

f.) Kettes sírhelyek esetén az alapdíjat kétszeres szorzóval kell megállapítani, illetve többes sírboltok esetén az alapdíjakat a sírhelyben elhelyezhető koporsók számával kell szorozni.

2.) **Temetőfenntartás hozzájárulási díja:** 2.449 Ft/nap 661 3.110

3**.) Temetői létesítmények, illetve az üzemeltető által biztosított szolgáltatások igénybevételéért fizetendő díj:**

a.) Ravatalozó használati díj: 35.539 Ft/temetés 9.595,5 45.135

b.) Halott hűtő használati díj: 2.370 Ft/nap 639,9 3.010”

A Tiva-Szolg Nonprofit Kft. által javasolt szemétszállítási díj hozzájárulás nem építhető be a rendeletbe, ugyanis a Ttv. konkrétan meghatározza, hogy milyen díjak megállapítására van lehetősége az önkormányzatnak. Ezek az alábbiak:

„*40.§ 2) A temető tulajdonosa, köztemető esetén az önkormányzat a temető üzemeltetésével és fenntartásával kapcsolatosan felmerült szükséges és indokolt költségek alapján állapítja meg*

*a) a temetési hely, illetőleg az újraváltás díját,*

*b) a temetkezési szolgáltatók kivételével a temetőben vállalkozásszerűen munkát végzők által fizetendő temetőfenntartási hozzájárulás díját,*

*c) a temetői létesítmények, illetve az üzemeltető által biztosított szolgáltatások igénybevételéért a temetkezési szolgáltatók által fizetendő díjat,*

*d) a temetőbe való behajtás díját.*

*(3) A (2) bekezdésben meghatározott díjfajtákon belül a köztemetőkre vonatkozó díjak mértékét az önkormányzat rendeletben állapítja meg. A díjmértékeket évente felül kell vizsgálni.”*

**A Tiva-Szolg Nonprofit Kft. javasolta továbbá a halott hűtő használati díját nettó 2370.-Ft/nap összegről nettó 5000,-Ft/nap összegre** **módosítani.**

A Ttv. 40.§ (5) bekezdése szerint „A **települési önkormányzat képviselő-testülete**, fővárosban a közgyűlés a díj megállapításakor **kikéri a fogyasztók területileg illetékes érdek-képviseleti szerveinek véleményét**.”

Fenti előírásnak megfelelve a díjtétel módosító javaslat megküldésre került az Országos Fogyasztóvédelmi Egyesület Szabolcs-Szatmár-Bereg Megyei Szervezetének és a Sz-Sz-B Megyei Kereskedelmi és Iparkamarának. A véleményező szervezetek a díjtétel módosító javaslatot a fogyasztók által elfogadhatónak tartják, illetve tudomásul veszik. A vélemények jelen előterjesztés mellékletét képezi.

**Mindezek miatt javaslom a rendelet 1. mellékletében a temetői létesítmények, illetve az üzemeltető által biztosított szolgáltatások igénybevételéért fizetendő díjaknál a halott hűtő használati díjat nettó 5.000,-Ft/nap összegre módosítani.**

**A rendelet kihirdetése és hatályba lépése közötti időtartamra vonatkozó szabályozás:** 2012. január 1. napján hatályba lépett **a Magyarország Gazdasági stabilitásáról szóló 2011. évi CXCIV. törvény, melynek 32. §-ában** foglaltak értelmében a fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály **kihirdetése és hatálybalépése között legalább 30 napnak kell eltelnie.** Ezt a rendelkezést az önkormányzati rendeletekre is kell alkalmazni.

Fentiekre tekintettel **a rendelet hatálybalépésének időpontjaként** **2023. január 1.** napját javaslom.

**A temetőkről és a temetkezési tevékenységről szóló rendelet módosításának előzetes hatásvizsgálata:**

**A jogalkotásról szóló** **2010. évi CXXX. Tv.** 17. § (1) és (2) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményről a testületet tájékoztatni kell.

A hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**A fentiek alapján a temetőkről és a temetkezési tevékenységről szóló rendelet módosításáról - az előzetes hatásvizsgálata tükrében – az alábbi tájékoztatást adom:**

**1. A módosítás valamennyi jelentősnek ítélt hatása, különösen:**

**1.1. társadalmi hatása:**

A díjtétel emelkedése várhatóan kedvezőtlenül érinti a szolgáltatást igénybevevő lakosságot, mivel többletköltséget jelent számukra, viszont a tulajdonos önkormányzat kénytelen volt meghozni ezt a döntést. 2017-ben volt utoljára díjtételemelés, az elmúlt évben a Covid világjárvány miatt nem volt lehetőség a díjtételek emelésére, idén pedig az energiaválság miatt bekövetkezett energiaárak drasztikus növekedése elengedhetetlenné tette az emelést.

**1.2. gazdasági hatása:**

A módosításnak **gazdasági hatása** a temető üzemeltetését végző gazdasági társaságnál érvényesülhet, azonban a megnövekedett költségek miatt pozitív hatása nem várható**.**

**1.3. költségvetési hatása:**

A módosításnak az önkormányzat költségvetésére nem várható hatása.

**2.** **A módosításnak környezeti és egészségügyi következményei:**

A környezeti és egészségügyi következmény jelen módosítással összefüggésben nem várható.

**3. Az adminisztratív terheket befolyásoló hatása:**

A módosítás éves szinten nem jelent többletfeladatot az önkormányzati ügyintézés előkészítő folyamatában.

**4. A jogszabály megalkotásának szükségessége, a jogalkotás elmaradásának várható következményei:**

A temetőkről és a temetkezési tevékenységről szóló törvény értelmében az önkormányzatnak a rendeletben szabályozott díjak mértékének felülvizsgálata kötelező feladata, tehát ennek elmaradása esetén a Szabolcs-Szatmár-Bereg Megyei Kormányhivatal törvényességi észrevételt tehetne.

**5. A jogszabály alkalmazásához szükséges személyi, szervezeti, tárgyi és pénzügyi feltételek:**

Az önkormányzatnál nem várható ilyen jellegű hatás.

**Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.**


Kérem a Képviselő-testületet, hogy az előterjesztést megtárgyalni, és a rendelet-tervezetet elfogadni szíveskedjen.

Tiszavasvári, 2022. október 25.

**dr. Kórik Zsuzsanna**

**jegyző**

**előterjesztés melléklete**

****

****

**RENDELET-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**../2022. (… ...) önkormányzati rendelete**

**a temetőkről és a temetkezési tevékenységekről szóló 4/2011. (II.15.) önkormányzati rendelet módosításáról**

Magyarország helyi önkormányzatairól szóló 2011. évi CLXXXIX tv. 13.§ (1) bekezdés 2. pontjában kapott felhatalmazás alapján az Alaptörvény 32. cikk (1) bekezdés a) pontjában, és a temetőkről és a temetkezésekről szóló 1999. évi XLIII. tv. 40.§ és 41.§ (3) bekezdésében meghatározott feladatkörében eljárva - Tiszavasvári Város Önkormányzata Képviselő-testülete szervezeti és működési szabályzatáról szóló 6/2022.(II.25.) önkormányzati rendelet 4. melléklet 1.30. pontja által biztosított véleményezési jogkörében eljáró Pénzügyi és Ügyrendi Bizottság, valamint a temetőkről és a temetkezésekről szóló 1999. évi XLIII. tv. 40.§ (5) bekezdésében biztosított véleményezési jogkörében illetékes Országos Fogyasztóvédelmi Egyesület Szabolcs-Szatmár-Bereg Megyei Szervezete, valamint a Szabolcs-Szatmár-Bereg Megyei Kereskedelmi és Iparkamara véleményének kikérésével – a következőket rendeli el:

**1.§**

A temetőkről és a temetkezési tevékenységekről szóló 4/2011. (II. 15.) önkormányzati rendelet 1. sz. melléklete helyébe e rendelet 1. sz. melléklete lép.

**2.§**

Ez a rendelet 2023. január 1-jén lép hatályba.

**Szőke Zoltán Dr. Kórik Zsuzsanna**

**polgármester jegyző**

**A rendelet kihirdetve: 2022. november 4.**

**Dr. Kórik Zsuzsanna**

**jegyző**

1. *melléklet*

1. melléklet

A temetkezési tevékenységhez kapcsolódó díjtételekről

1. Temetési hely, illetve újraváltás díja

|  |  |  |  |  |
| --- | --- | --- | --- | --- |
|  | **A**  **A városi köztemetőben a sírhelyek megváltási díjai** | **B**  **nettó összeg** | **C**  **Áfa** | **D**  **bruttó díj** |
| **1** | I. osztályú sírhely (sírbolt) (60 évre) | 75.504 Ft | 20.386 | 95.890 |
| **2** | II. osztályú sírhely (25 évre) | 32.146 Ft | 8.679,4 | 40.825 |
| **3** | III. osztályú sírhely (25 évre) | 23.819 Ft | 6431 | 30.250 |
| **4** | IV. osztályú sírhely (25 évre) | 18.921 Ft | 5.108,7 | 24.030 |
| **5** | I. osztályú urnafülke, -sírhely (10 évre): | 31.850 Ft | 8.599,5 | 40.450 |
| **6** | I. osztályú urnasírbolt (20 évre) | 31.850 Ft | 8.599,5 | 40.450 |
| **7** | II. osztályú urnafülke, urnasírhely (10 év) | 4.760 Ft | 1.285 | 6.045 |
| **8** | II. osztályú urnasírbolt (20 év) | 4.760 Ft | 1.285 | 6.045 |
| **9** | Koporsós rátemetés esetén a pótdíj mértéke ( 7.§(5)) |  |  |  |
| **10** | I.osztályú sírhely | 23.862 Ft | 6.442,7 | 30.305 |
| **11** | II.osztályú sírhely | 8.142 Ft | 2.198 | 10.340 |
| **12** | III.osztályú sírhely | 4.063 Ft | 1.097 | 5.160 |
| **13** | IV.osztályú sírhely | 1.673 Ft | 451,7 | 2.125 |
| **14** | Urnás rátemetés esetén a pótdíj mértéke (7.§ (5)) |  |  |  |
| **15** | II. osztályú sírhely | 4.063 Ft | 1.097 | 5.160 |
| **16** | III. osztályú sírhely | 2.169 Ft | 585,6 | 2.755 |
| **17** | IV.osztályú sírhely | 831 Ft | 224 | 1.055 |
| **18** | A használati idő meghosszabbítása esetén az újraváltási díjak mértéke (8.§(2)) |  |  |  |
| **19** | I.osztályú sírhely (60 évre) | 20.000 Ft | 5.400 | 25.400 |
| **20** | II. osztályú koporsós temetetési hely esetén (25 évre) | 20.000 Ft | 5.400 | 25.400 |
| **21** | III. osztályú koporsós temetetési hely esetén (25 évre) | 18.000 Ft | 4.860 | 22.860 |
| **22** | IV. osztályú koporsós temetetési hely esetén (25 évre) | 15.000 Ft | 4.050 | 19.050 |
| **23** | I.osztályú urnasírbolt (20 évre) | 10.000 Ft | 2.700 | 12.700 |
| **24** | II. osztályú urnasírbolt (20 évre) | 8.000 Ft | 2.160 | 10.160 |
| **25** | I.osztályú urnasírhely, urnafülke (10 évre) | 10.000 Ft | 2.700 | 12.700 |
| **26** | II.osztályú urnasírhely, urnafülke (10 évre) | 8.000 Ft | 2.160 | 10.160 |
| **27** | Az 1) a-d) pontban meghatározott díjakat kell alkalmazni a sírboltokra is azzal, hogy a megváltás és az újraváltás időtartama 60 év, urnasírbolt esetén 20 év, urnasírhely, urnafülke esetén 10 év |  |  |  |
| **28** | Kettes sírhelyek esetén az alapdíjat kétszeres szorzóval kell megállapítani, illetve többes sírboltok esetén az alapdíjakat a sírhelyben elhelyezhető koporsók számával kell szorozni |  |  |  |

1. Temetőfenntartás hozzájárulási díja

|  |  |  |  |  |
| --- | --- | --- | --- | --- |
|  | **A** | **B**  **nettó összeg** | **C**  **Áfa** | **D**  **Bruttó díj** |
| 1 | temetőfenntartás hozzájárulás díja | 2.449 Ft/nap | 661 | 3.110 |

1. Temetői létesítmények, illetve az üzemeltető által biztosított szolgáltatások igénybevételéért fizetendő díj

|  |  |  |  |  |
| --- | --- | --- | --- | --- |
|  | **A** | **B**  **nettó összeg** | **C**  **Áfa** | **D**  **Bruttó díj** |
| 1 | ravatalozó használati díj | 35.539 Ft/temetés | 9.595,5 | 45.135 |
| 2 | halott hűtő használati díj | 5.000 Ft/nap | 1.350 | 6.350 |

Általános indokolás

Tiszavasvári Város Önkormányzata Képviselő-testülete az Alaptörvény 32. cikk (1) bekezdés a) pontjában, és a temetőkről és a temetkezésekről szóló 1999. évi XLIII. tv. 40.§ és 41.§ (3) bekezdésében meghatározott feladatkörében eljárva 4/2011. (II.15) önkormányzati rendeletével megalkotta a temetőkről és a temetkezési tevékenységről szóló rendeletét, melynek módosítása vált szükségessé.

Részletes indokolás

**Az 1. -2.§-hoz**

A rendelet 1. mellékletében a temetői létesítmények, illetve az üzemeltető által biztosított szolgáltatások igénybevételéért fizetendő díjaknál a halott hűtő használati díjat nettó 5.000,-Ft/nap összegre módosul.

Hatálybaléptető rendelkezéseket tartalmaz.