**ELŐTERJESZTÉS**

Tiszavasvári Város Önkormányzata Képviselő-testületének

2022. november 03-án

tartandó **nyílt** testületi ülésére

Az előterjesztés tárgya: **A mezőőri munkakör betöltésére vonatkozó pályázati kiírás**

Iktatószám: TPH/14575-1/2022

Melléklet: Pályázati kiírás

Az előterjesztés előadója: Szőke Zoltán polgármester

Az előterjesztés témafelelőse: Kiss Réka

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja alapján |
|  |  |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2022. október 17.

**Kiss Réka**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Kiss Réka

**ELŐTERJESZTÉS**

* **a Képviselő-testülethez –**

**A mezőőri munkakör betöltésére vonatkozó pályázati kiírásról**

**Tisztelt Képviselő-testület!**

1 fő mezőőr közelgő nyugdíjba vonulása miatt (2022. november 30.) szükséges a megüresedő mezőőri álláshelyre vonatkozóan pályázatot kiírni. A mezőrök közalkalmazotti jogviszonyban kerülnek alkalmazásra. A közalkalmazottak jogállásáról szóló 1992. évi XXXIII. törvény (a továbbiakban Kjt.) 83/A.§ (1) bekezdése szerint: Az önkormányzattal közalkalmazotti jogviszonyban álló esetében – a helyi önkormányzatokról szóló törvény eltérő rendelkezése hiányában – a kinevezés és a felmentés a képviselő-testület kizárólagos hatáskörébe tartozik, az egyéb munkáltatói jogokat pedig a polgármester gyakorolja.

A Kjt. 20/A.§(1) bekezdése alapján közalkalmazotti pályázat alapján létesíthető. Csak olyan közalkalmazottat lehet kinevezni, aki a pályázaton részt vett és a pályázati feltételeknek megfelelt. A pályázatot – törvény eltérő rendelkezése hiányában – a kinevezési jogkör gyakorlója írja ki. Ennek megfelelően a pályázati kiírásról való döntés is a képviselő-testület hatáskörébe tartozik.

A Kjt. 20.§ (2) bekezdése tételesen meghatározza a közalkalmazotti jogviszony feltételeit.

Az egyes rendészeti feladatokat ellátó személyek tevékenységéről, valamint egyes törvényeknek az iskolakerülés elleni fellépést biztosító módosításáról szóló 2012. évi CXX. törvény 5.§-a határoz meg alkalmazási feltételeket a mezőőrre vonatkozóan.

**„5. §** (1) A rendészeti feladatokat ellátó személy, valamint személy- és vagyonőr az a **magyar állampolgár** – személy- és vagyonőr, hegyőr, **mezőőr esetében a szabad mozgás és tartózkodás jogával rendelkező személy is – lehet, aki a tizennyolcadik életévét betöltötte, cselekvőképes, a feladata ellátásához e törvényben és jogszabályban előírt képesítési feltételekkel rendelkezik**.”

A Kjt. 20./A § (3) bekezdése értelmében:

„A pályázati felhívásban meg kell jelölni:

a) a munkáltató és a betöltendő munkakör, vezetői beosztás megnevezését,

b) a munkakörbe tartozó, illetve a vezetői beosztással járó lényeges feladatokat,

c) a pályázat elnyerésének valamennyi feltételét,

d) a pályázat részeként benyújtandó iratokat, igazolásokat, továbbá

e) a pályázat benyújtásának feltételeit és elbírálásának határidejét.”

A Kjt. 20/A. § (4) pontja alapján, a pályázati felhívást a kormányzati személyügyi igazgatási feladatokat ellátó szerv internetes oldalán ([www.kozigallas.gov.hu](http://www.kozigallas.gov.hu)), továbbá a helyben szokásos módon (Tiszavasvári Város Önkormányzatának hivatalos honlapja:[www.tiszavasvari.hu](http://www.tiszavasvari.hu), Tiszavasvári Polgármesteri Hivatal hirdetőtáblája) köteles közzé tenni.

A pályázat benyújtásának a határideje a pályázati felhívásnak a személyügyi központ honlapján való elsődleges közzétételétől számított tizenöt napnál – a munkáltató vezetésére kiírt pályázat esetén harminc napnál – rövidebb nem lehet.

A pályázó – a pályázat részeként benyújtandó iratokon, igazolásokon túlmenően – a pályázathoz csatolja

a) arról szóló nyilatkozatát, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul,

b) a külön jogszabályban vagy a pályázatban előírt további követelmények igazolására vonatkozó okiratokat.

A jogviszony létesítésekor az alkalmazási feltételeket az érintett igazolja.

A közalkalmazotti jogviszonyt létesíteni szándékozó személy hatósági bizonyítvánnyal igazolja, hogy büntetlen előéletű, továbbá, hogy nem áll a Kjt. (2) bekezdés *d)* pontja szerinti büntetőeljárás hatálya alatt, és – ha a (2c) bekezdésben meghatározott közalkalmazotti jogviszonyt kíván létesíteni – vele szemben nem állnak fenn a (2d) és (2e) bekezdésben foglalt kizáró okok.

Kérem a Tisztelt Képviselő-testületet, hogy fentiek figyelembevétele mellett a határozat-tervezetet megtárgyalni és elfogadni szíveskedjen.

Tiszavasvári, 2022. október 17.

**Szőke Zoltán**

**polgármester**

## HATÁROZAT-TERVEZET

#### TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…../2022.(XI.03.) Kt. számú**

**határozata**

**A mezőőri munkakör betöltésre vonatkozó pályázati kiírásról**

A Képviselő-testület a közalkalmazottak jogállásáról szóló 1992. évi XXXIII. törvény 83./A §-a értelmében a kapott felhatalmazás alapján az alábbi határozatot hozza:

1. Tiszavasvári Város Önkormányzatának Képviselő-testülete a mezőőri munkakör betöltésére vonatkozó pályázati kiírást a határozat 1. melléklete szerinti tartalommal elfogadja.

2. Felkéri a polgármestert, hogy a kormányzati személyügyi igazgatási feladatokat ellátó szerv internetes oldalán ([www.kozigallas.gov.hu](http://www.kozigallas.gov.hu)), valamint Tiszavasvári Város Önkormányzata honlapján és a Tiszavasvári Polgármesteri Hivatal hirdetőtábláján gondoskodjon a pályázati felhívás közzétételéről.

**Határidő**: azonnal **Felelős**: Szőke Zoltán polgármester

…..../2022. (X.27) Kt. számú határozat

1. sz. melléklet

Tiszavasvári Város Önkormányzata Képviselő-testülete

a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet

a **Tiszavasvári Város Önkormányzat**

mezőőr

munkakör betöltésére

**Munkáltató:** Tiszavasvári Város Önkormányzata

**A közalkalmazotti jogviszony időtartama**: Határozatlan idejű közalkalmazotti jogviszony

**Foglalkoztatás jellege**: Teljes munkaidő

**A munkavégzés helye**: Szabolcs-Szatmár-Bereg Megye, 4440 Tiszavasvári város külterületeinek őrzése

**A munkakörbe tartozó, illetve a vezetői megbízással járó lényeges feladatok**:

Tiszavasvári város külterületéhez tartozó termőföldek őrzése, valamint a termőföldeken lévő, illetve ahhoz tartozó termények, felszerelések, eszközök, haszonállatok, építmények őrzése, védelme. Mezőőri feladatok ellátása a fegyveres biztonsági őrzésről, a természetvédelmi és a mezei őrszolgálatról szóló 1997. évi CLIX. törvény 23. §-ában; az egyes rendészeti feladatokat ellátó személyek tevékenységéről, valamint egyes törvények az iskolakerülés elleni fellépést biztosító módosításról szóló 2012. évi CXX. törvényben foglaltak szerint

**Illetmény és juttatások**:

Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései, illetve a 77/1993. (V. 12.) Korm. rendelet rendelkezései az irányadók

**Pályázati feltételek:**

* + **magyar állampolgárság**, vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett státusz;
  + **18. életév** betöltése;
  + **büntetlen előélet**, nem áll a Kjt. 20.§ (2) bekezdés d) pontja szerinti büntetőeljárás hatálya alatt, és vele szemben nem állnak fenn a Kjt. 20.§ (2d) és (2e) bekezdésében foglalt kizáró okok;
  + **cselekvőképesség,** a pályázó nem áll cselekvőképességet kizáró, vagy korlátozó gondnokság hatálya alatt;
  + Az 1997. évi CLIX. törvény 22. § (1) bekezdésben meghatározott rendészeti vizsga megléte, vagy nyilatkozat arról, hogy a pályázó a tanfolyam elvégzését és a vizsga letételét vállalja
  + fegyvertartási engedély megléte sörétes lőfegyverre
  + 3 hónap próbaidő vállalása
  + B kategóriás jogosítvány

**A pályázat benyújtásánál előnyt jelent**:

* mezőőri munkakörben eltöltött - Legalább 1-3 év szakmai tapasztalat,

**A pályázat részeként benyújtandó iratok, igazolások:**

* nyilatkozat arról, hogy a pályázó magyar állampolgár vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett státusszal rendelkezik;
* 30 napnál nem régebbi hatósági erkölcsi bizonyítvány a büntetlen előélet, valamint annak igazolására, hogy a pályázó nem áll a Kjt. 20. § (2) bekezdés d) pontjában foglalt büntetőeljárások hatálya alatt és vele szemben nem állnak fenn a (2d) és (2e) bekezdésben foglalt kizáró okok, továbbá annak igazolására, hogy a pályázó nem áll foglalkozástól eltiltás hatály alatt;
* fényképes szakmai önéletrajz
* A pályázó nyilatkozata, hogy a pályázó nem áll a cselekvőképességet kizáró vagy korlátozó gondnokság alatt;
* Amennyiben a pályázó rendelkezik mezőőri gyakorlattal, akkor az annak meglétét igazoló iratok másolata
* Az 1997. évi CLIX. törvény 22. § (1) bekezdésben meghatározott rendészeti vizsga meglétének igazolása, vagy nyilatkozat arról, hogy a pályázó a tanfolyam elvégzését és a vizsga letételét vállalja
* Az álláshely betöltéséhez szükséges végzettség, szakképzettség meglétét igazoló okiratok másolata
* sörétes lőfegyverre vonatkozó fegyvertartási engedély másolata;
* A pályázó nyilatkozata a 3 hónapos próbaidő vállalásáról;
* B kategóriás jogosítványt igazoló okmány másolata;
* A pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul;
* nyilatkozat, hogy – pályázatával kapcsolatban – az elbíráló üléseken kívánja-e zárt ülés megtartását, illetve nyilvános ülés esetén a személyes adatainak zártan történő kezelését;
* előnyt jelentő feltétel fennállása esetén a mezőőri munkakörben eltöltött – legalább 1-3 év szakmai tapasztalat – igazolását alátámasztó dokumentum.

**A közalkalmazotti jogviszony időtartama:** a Kjt. **21. §**(1) bekezdése alapján a közalkalmazotti jogviszony határozatlan időre történő kinevezéssel és annak elfogadásával jön létre. A kinevezést és annak elfogadását írásba kell foglalni. Kjt. **21/A. §**(1) bekezdése leírja, hogy „a kinevezésben a közalkalmazotti jogviszony létesítésekor - a (4)-(5) bekezdésben foglalt kivétellel - három hónap próbaidő megállapítása kötelező.”

**A munkakör betölthetőségének időpontja**: A munkakör legkorábban 2022. december 1. napjától tölthető be.

**A pályázat benyújtásának határideje**: 2022. november 21.

**A pályázatok benyújtásának módja**: Postai úton, a pályázatnak a Tiszavasvári Város Önkormányzatának címére történő megküldésével (4440. Tiszavasvári, Városháza tér 4. ). Kérjük a borítékon feltüntetni a pályázati adatbázisban szereplő **azonosító számot: TPH/14575-1/2022**, valamint a munkakör megnevezését: **mezőőr**

**A pályázat elbírálásának módja, rendje**:

A pályázatokat a Képviselő-testület a közalkalmazottak jogállásáról szóló 1992. évi XXXIII. törvény szerint előírt feltételek alapján, a véleményezési határidő lejártát követő első testületi ülésen bírálja el. A pályázat kiírója kizárja a pályázat elbírálásából azon pályázót, akinek a pályázata érvénytelen (különösen: aki a pályázat részeként benyújtandó dokumentumokat nem csatolja vagy hiánytalanul csatolja, aki határidőn túl nyújtja be, a hatósági erkölcsi bizonyítvány nem a feltüntetett jogszabályi hivatkozás által lett beadva, aki nem a kiírásban meghatározott módon nyújtja be pályázatát).

A képviselő-testület fenntartja a jogot, hogy a pályázati eljárást érvényes pályázatok esetén is indokolás nélkül eredménytelennek nyilvánítsa.

A pályázat beadásával a pályázó egyúttal minden, az előbbiekben meghatározott feltételt magára nézve kötelezőnek fogad el. Az érvénytelen pályázatot benyújtókat, valamint a nem nyertes pályázókat e-mailben és levélben értesítjük, a beküldött pályázati anyag egyidejű visszaküldésével.

**A pályázat elbírálásának határideje**: A véleményezési határidő lejártát követő első képviselő-testületi ülés, legkésőbb 2022. november 30.

**A pályázati kiírás további közzétételének helye, ideje**:

* Tiszavasvári Város Önkormányzata Honlapja – 2022. november 04.
* Tiszavasvári Polgármesteri Hivatala hirdetőtábláján való kifüggesztés- 2022. november 04.

**A munkáltatóval kapcsolatban további információt a www.tiszavasvari.hu honlapon szerezhet.**