**ELŐTERJESZTÉS**

**Tiszavasvári Város Önkormányzata Képviselő-testületének**

**2022. november 3-án**

**tartandó rendes ülésére**

**Az előterjesztés tárgya: Strandfürdő területén telepítendő napelemrendszerhez történő tulajdonosi hozzájárulás utólagos jóváhagyása**

**Melléklet:** Tiszavasvári Strandfürdő Kft. ügyvezetőjének kérelme

**A napirend előterjesztője**: Szőke Zoltán polgármester

**Az előterjesztést készítette**: Gazdagné dr. Tóth Marianna osztályvezető

**Az előterjesztés ügyiratszáma**: TPH/17226-…../2022.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 5. számú melléklet 1.30. pont |

Az ülésre meghívni javasolt szervek, személyek:

|  |  |
| --- | --- |
| Volosinóczki Béla a Tiszavasvári Strandfürdő Kft. ügyvezetője | tiszavasvarifurdo@gmail.com |
|  |  |

Egyéb megjegyzés:

……………………………………………………………………………………………………………………………………………………………………………………

Tiszavasvári, 2022. október 27.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**A strandfürdő területén telepítendő napelemrendszerhez történő tulajdonosi hozzájárulás utólagos jóváhagyásáról**

**Tisztelt Képviselő-testület!**

A Tiszavasvári Strandfürdő Kft. ügyvezetője saját költségen napelemrendszert kíván telepíteni a strandfürdő területén, melyhez **tulajdonosi hozzájárulást kér.** Kérelme az előterjesztés mellékletét képezi.

A **napelemrendszer kialakításával az energiaköltségek kedvezőbben alakulnak** a Kft. számára, illetve az **ingatlan értékét is növeli** a beruházás. **Kérelmében 17 millió Ft-os bekerülési értéket határozott meg.**

A Tiszavasvári Strandfürdő Kft. bérleti/üzemeltetési szerződés keretében használja a tiszavasvári 5702/13 hrsz-ú ingatlant, a szerződés megszűnése esetén felek teljes körű elszámolással tartoznak egymás felé. A napelemrendszerre kapott ajánlat érvényességi idejére tekintettel 2022. október 26. napján **a tulajdonosi hozzájárulást megadtam részére** azzal, hogy a bérleti/üzemeltetési szerződés megszűnésekor, amennyiben **Tiszavasvári Város Önkormányzata nem tart igényt a napelemrendszer átvételére, a Tiszavasvári Strandfürdő Kft. köteles az ingatlan eredeti állapotának visszaállítására, azaz a napelemrendszer saját költségen történő leszerelésére az épület állagsérelme nélkül.**

Kérem a képviselő-testületet a tulajdonosi hozzájárulás utólagos jóváhagyására.

Tiszavasvári, 2022. október 27.

**Szőke Zoltán**

**polgármester**

**előterjesztés melléklete**

****

**határozat-tervezet**

**Tiszavasvári Város Önkormányzata**

**Képviselő-testülete**

**…./2022. (XI.3.) Kt. számú**

**határozata**

**A strandfürdő területén telepítendő napelemrendszerhez történő tulajdonosi hozzájárulás utólagos jóváhagyásáról**

Tiszavasvári Város Önkormányzata Képviselő-testületeMagyarország helyi önkormányzatairól szóló 2011. évi CLXXXIX tv. 107.§-ában kapott felhatalmazás alapján az alábbi döntést hozza:

**Jóváhagyja** Tiszavasvári Város Polgármestere által a Tiszavasvári Strandfürdő Kft. részére - a tiszavasvári 5702/13 hrsz-ú ingatlanon napelemrendszer telepítéshez - adott tulajdonosi hozzájárulást a határozat 1. melléklete szerinti tartalommal.

Határidő: azonnal Felelős: Szőke Zoltán polgármester

…../2022. (XI.3.) Kt. sz. határozat 1. melléklete

