**ELŐTERJESZTÉS**

**Tiszavasvári Város Önkormányzata**

**Képviselő-testülete**

**2022. november 03-án**

**tartandó rendes ülésére**

Az előterjesztés tárgya:

**A Tiszavasvári, Vasvári P. u. 6. sz. alatti üres HM kijelölésű ingatlanok értékesítése**

A napirend előterjesztője (előadó): Szőke Zoltán polgármester

Az előterjesztést készítette (témafelelős): Gulyásné Gáll Anita

Az előterjesztés iktatószáma: TPH/7724-11/2022.

Az ülésre meghívni javasolt szervek, személyek: -

Az előterjesztést véleményező bizottságok a hatáskör megjelölésével:

|  |  |
| --- | --- |
| Pénzügyi és Ügyrendi Bizottság | SZMSZ 4. melléklet 1.10. pontja |
| Szociális és Humán Bizottság | 12/2019.(IV.1.) lakásrendelet 49.§ (2) bekezdés d) pontja |

Melléklet: -

Tiszavasvári, 2022. október 19.

Gulyásné Gáll Anita

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gulyásné Gáll Anita

### ELŐTERJESZTÉS

**- a Képviselő-testülethez -**

**A Tiszavasvári, Vasvári P. u. 6. sz. alatti üres HM kijelölésű ingatlanok értékesítéséről**

**Tisztelt Képviselő-testület!**

Tájékoztatom a Képviselő-testületet arról, hogy a Tiszavasvári, Vasvári P. u. 6. sz. alatti üres önkormányzati tulajdonú, de HM bérlőkijelölési jogú 14 db lakás és 2 db gépkocsi-tároló értékesítésére vonatkozó - a 263/2022. (IX.29.) Kt. számú határozattal jóváhagyott - megállapodás megkötésre került a Honvédelmi Minisztérium Ingatlanvagyon és Lakhatástámogatás Felügyeleti Főosztályával (továbbiakban: HM).

A Képviselő-testület a fenti határozatában úgy döntött, hogy a tárgyban szereplő ingatlanokat – a megállapodás aláírását követően - pályáztatás útján meghirdeti eladásra, azzal, hogy sikeres pályáztatás esetén a vevő által megfizetett vételár 25 %-át az Önkormányzat 30 napon belül átutalja a Honvédelmi Minisztérium számlájára, a bérlő kiválasztási jog ellenértékeként.

Tiszavasvári Város Önkormányzata Képviselő-testületének az önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet (továbbiakban: vagyonrendelet) 7. § (1) bekezdése értelmében az önkormányzati vagyon elidegenítésekor, az ingatlan forgalmi érték megállapítása szempontjából a képviselő-testület hivatala értékbecslése az irányadó. Amennyiben a rendelkezési jog jogosultja indokoltnak tartja, a vagyon értékét forgalmi értékbecslővel állapíttatja meg.

Forgalmi értékbecslő kijelölését az alábbiak indokolják:

* a jelenlegi gazdasági helyzetben az ingatlanpiac napról napra jelentős és folyamatos változáson megy keresztül, illetve
* az értékesítendő lakások és gépkocsi-tárolók állapota.

Kérem a Képviselő-testületet, hogy hozzon döntést a fenti ingatlanok értékesítéséről.

Tiszavasvári, 2022. október 19.

##### Szőke Zoltán

**polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testületÉNEK**

**..../2022. (….) Kt. számú**

**határozata**

**A Tiszavasvári, Vasvári P. u. 6. sz. alatti üres HM kijelölésű lakások értékesítéséről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület dönt arról, hogy a Tiszavasvári, Vasvári. P. u. 6. sz. alatti üres önkormányzati tulajdonú, de Honvédelmi Minisztériumi bérlőkijelölésű 14 db lakás és 2 db gépkocsi-tároló forgalmi értéke forgalmi értékbecslő által kerüljön megállapításra.
2. Felhatalmazza a Polgármestert arra, hogy

* a beszerzések lebonyolításának szabályzatában meghatározottak figyelembe vételével kérjen ajánlatot megfelelő jogosultsággal rendelkező értékbecslőtől a 14 db lakás és 2 db gépkocsi-tároló forgalmi értékére vonatkozóan,
* az ajánlatok beérkezését követően, a legkedvezőbb ajánlatot adó értékbecslőtől rendelje meg az 1. pontban meghatározott ingatlanok felértékelését.

3. Felkéri a Polgármestert, hogy az értékbecslések ismeretében az ingatlanok forgalmi értékéről szóló előterjesztést, valamint az értékesítésre vonatkozó pályázati felhívást terjessze be a Képviselő-testület elé.

Határidő: azonnal, esedékességkor Felelős: Szőke Zoltán polgármester