**ELŐTERJESZTÉS**

Tiszavasvári Város Önkormányzata Képviselő-testületének

2022. november 03-án tartandó rendes ülésére

Az előterjesztés tárgya: **A** **Polgármesteri Hivatal főépületének bezárása, decemberi ügyfélfogadás rendje**

Iktatószám: TPH/14575-2/2022.

Melléklet: -

Az előterjesztés előadója: Szőke Zoltán polgármester

Az előterjesztés témafelelőse: Kiss Réka köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi Ügyrendi Bizottság | SZMSZ 4. sz. melléklet 1.30. pontja |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés: nincs

……………………………………………………………………………………………………………………………………………………………………………………………………

Tiszavasvári, 2022. október 20.

**Kiss Réka**

**témafelelős**

**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Témafelelős: Kiss Réka

**ELŐTERJESZTÉS**

**- a Képviselő-testülethez -**

**A Polgármesteri Hivatal főépületének bezárása, decemberi ügyfélfogadás rendje**

**Tisztelt Képviselő-testület!**

A Tiszavasvári Polgármesteri Hivatal Jegyzője 2022. október 19-i levelében az alábbi kérelemmel fordult hozzám.

**„Tisztelt Polgármester úr!**

A kormányzati igazgatási szünet elrendeléséről és a kormányzati igazgatási szünetre alkalmazandó veszélyhelyzeti szabályokról szóló 369/2022. (IX.29.) Kormány rendelet értelmében kormányzati igazgatási szünet elrendelésére kerül sor 2022. december 22.-2023. január 08. napja között. Ezen rendelkezés hatálya a kormányzati igazgatási szervekre terjed ki. A Tiszavasvári Járási Hivatal vezetője jelezte, hogy fenti jogszabály alapján a Járási Hivatal ezen időszakban zárva lesz.

Idézett rendelkezés hatálya a Tiszavasvári Polgármesteri Hivatalra nem vonatkozik, azonban az energiaválság miatti megtakarítási célokat mindenképpen teljesíteni kell önkormányzatunknak, ami csak úgy lehetséges, ha a polgármesteri hivatal főépülete teljes egészében bezár. Valójában az egész épület bezárása nélkül a Tiszavasvári Járási Hivatalra elrendelt igazgatási szünet sem éri el célját, hiszen nem valósul meg energia megtakarítás.

Fentiek miatt energia megtakarítás, ezáltal költségcsökkentés szempontjából az a legracionálisabb döntés, ha a polgármesteri hivatal főépülete bezár. Ezáltal a polgármesteri hivatal köztisztviselői és munkavállalói részére kötelező szabadság kivétel kerül elrendelésre a 2022. december 22.- 2023. január 08. közötti időtartamra. Ez a 2022-es évben 6 nap szabadság kivételét jelenti.

Az ügyeleti feladatokat ellátó főépület melletti épületrész (ahol a képviselő-testületi terem is van) nyitva tartana. Ezen épületrész külön kazánnal rendelkezik, így a fűtése a főépülettől külön is biztosított. Továbbá a két termosztát segítségével elegendő csak azon irodát fűteni, ahol éppen tartózkodik az ügyintéző. Ebben az épületrészben köztisztviselők dolgoznának az igazgatási szünet munkanapjain, annak érdekében, hogy a polgármesteri hivatalhoz forduló ügyfeleknek tájékoztatást adjon kérdéseikre, illetve elvegye a benyújtandó kérelmeket.

Az Mötv. 67.§ (1) bekezdés d) pontja értelmében a polgármester a jegyző javaslatára előterjesztést nyújt be a képviselő-testületnek a hivatal belső szervezeti tagozódásának, létszámának, munkarendjének, valamint ügyfélfogadási rendjének meghatározására.

Fentebb ismertetett tények miatt kérem, hogy szíveskedjen a képviselő-testület elé terjeszteni a Polgármesteri Hivatal épületének bezárására vonatkozó javaslatomat a 2022. december 22. -2023. január 08. napja közötti időtartamra vonatkozóan.**”**

Kérem a Tisztelt képviselő-testületet, hogy a fenti körülmények figyelembevételével döntést hozni szíveskedjen.

Tiszavasvári, 2022. október 20.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**……/2022. (XI.03.) Kt. számú**

**határozata**

**A Polgármesteri Hivatal főépületének bezárása, decemberi ügyfélfogadás rendje**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 67. § (1) bekezdés d) pontja alapján az alábbi határozatot hozza:

1. Tiszavasvári Város Önkormányzata Képviselő-testülete energia-megtakarítási okból dönt arról, hogy a Tiszavasvári Polgármesteri Hivatal főépülete 2022. december 22. -2023. január 08. napja között bezár.
2. Úgy dönt, hogy a Tiszavasvári Polgármesteri Hivatal nyitvatartási rendjét az alábbiak szerint határozza meg. 2022.12.22. – 2023.01.08. közötti ügyfélfogadását a Tiszavasvári Polgármesteri Hivatal főépület melletti épületrészben ügyeleti formában biztosítja.

**Határidő**: azonnal **Felelős**: Szőke Zoltán polgármester