**ELŐTERJESZTÉS**

**Tiszavasvári Város Önkormányzata Képviselő-testületének**

**2022. november 3-án tartandó rendes ülésére**

Az előterjesztés tárgya: „Tiszavasvári Gyógyfürdő fejlesztése” című ET-2020-02-060 projekt azonosítószámú pályázat marketing és kötelező nyilvánosság tárgyú közbeszerzési eljárás megindítása

Mellékletek: Ajánlattételi felhívás, közbeszerzési dokumentáció, szerződés-tervezet

Az előterjesztés előadója: Szőke Zoltán polgármester

Az előterjesztés témafelelőse: Kovács Edina - ügyintéző

Az előterjesztés ügyiratszáma: TPH/116-157/2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklet 1.22. |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2022. október 28.

Kovács Edina

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kovács Edina

## ELŐTERJESZTÉS

### **A Képviselő-testülethez**

**„Tiszavasvári Gyógyfürdő fejlesztése” című ET-2020-02-060 projekt azonosítószámú pályázat marketing és kötelező nyilvánosság tárgyú közbeszerzési eljárás megindításáról**

Tisztelt Képviselő-testület!

A „Tiszavasvári Gyógyfürdő fejlesztése” című ET-2020-02-060 projekt azonosítószámú pályázat előkészítési folyamatai elkészültek, a szálloda építésére vonatkozó közbeszerzési eljárás folyamatban van. Az építés mellett a marketing és kötelező nyilvánosság a közbeszerzésekről szóló 2015. évi CXLIII. törvény (továbbiakban: Kbt.) 112. § (1) bekezdés a) pontja alapján nyílt, feltételes eljárásként kerül kiírásra.

A közbeszerzési eljárás tartalma:

Az 50 szobás 4 csillagos szálloda marketing és kötelező nyilvánosság tárgyú közbeszerzési eljárásának megindítására vonatkozik.

A projekt marketingkommunikációs stratégiájának céljai:

• A szolgáltatáskínálat megismertetése a potenciális vendégekkel.

• A létesítmény önfenntartóvá válása.

• A vendégéjszaka-szám, szobakihasználtság, szolgáltatásokat igénybevevők számának folyamatos növelése.

• A további fejlesztéseket elősegítő bevételi szint elérése.

A szolgáltatásfejlesztéshez kapcsolódó tervezett kommunikációs célok:

• A kínált szolgáltatások és különlegességük megismertetése.

• Pozitív attitűd erősítése.

• Érdeklődés, vágy felkeltése.

• Közösség (törzsközönség) kialakítása.

• Egyediség hangsúlyozása.

• Komplex szolgáltatáscsomagok promotálása.

• Bemutatkozási lehetőségeken való részvétel, illetve térségi studytour-ok fogadása.

A közbeszerzési eljárás tárgyát képező konkrét feladatok:

* Részeletes, ütemezett kommunikációs terv kidolgozása
* Arculat tervezés, arculati elemek kidolgozása nyomdai és online használatra alkalmas módon
* Honlap (informatív, szállásfoglalásra alkalmas, szállodai rendszerrel összehangolt, keresőoptimalizált, online marketinget támogató)
* Projektinformációs tábla
* Fotóanyag készítése több körben, egész éves kommuniációra korlátozásmentesen használhatóan
* PR és reklám Videó anyag készítés (Image film, reklámfilmek)
* Szakmai Study tour szervezése
* Saját online közösségi média felületek indítása (Instagram, Facebook, TikTok, Twitter, YouTube)
* Online hirdetési felületeken való megjelenés (Facebook, Instagram, Google Ads, YouTube, TikTok, Twitter)
* Sajtóközlemény készítése
* Nyilvános ünnepélyes megnyitó rendezvény
* Invitatív kiadvány, prospektusok készítése
* Influencerek bevonása (család tematika)
* Partnerekkel közös, illetve térségi reklámkiadványok
* Kiállításokon való megjelenés (desztinációs partnerekkel közösen)
* Vásárlás- és értékesítés ösztönzés (pl. közvetítő portálokon fizetett megjelenés)
* Virtuális séta
* Rádióreklám kampány.

A közbeszerzési dokumentáció tartalmazza az alkalmazni kívánt marketing tevékenységek és eszközök részletes leírását.

Megkérem a Tisztelt Képviselő-testületet, hogy a közbeszerzési eljárás kiírásáról - a határozat-tervezetben foglaltaknak megfelelően - döntést hozni szíveskedjen.

Tiszavasvári, 2022. október 28.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2022. (XI.3.) Kt. számú**

**határozata**

**„Tiszavasvári Gyógyfürdő fejlesztése” című ET-2020-02-060 projekt azonosítószámú pályázat marketing és kötelező nyilvánosság tárgyú közbeszerzési eljárás megindításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Elfogadja a határozat 1. mellékletét képező Tiszavasvári Gyógyfürdő fejlesztése” című ET-2020-02-060 projekt azonosítószámú pályázat keretében megvalósítandó Szálloda marketing és kötelező nyilvánosság tárgyú közbeszerzési ajánlattételi dokumentációt, az ajánlattételi felhívás tartalmát és a szerződés-tervezetet.**
2. **Felkéri a polgármestert, hogy gondoskodjon az eljárást megindító felhívást tartalmazó hirdetmény feladásáról a Közbeszerzési Értesítőben.**

**III. Felkéri a Bíráló Bizottságot, hogy az ajánlattételi határidő lejártát követően a javaslatáról tájékoztassa a Képviselő-testületet.**

**Határidő:** azonnal, esedékességkor **Felelős:** Szőke Zoltán polgármester