**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2022. november 03-án tartandó rendes ülésére**

Az előterjesztés tárgya: **VP 6-7.2.1.1-21 kódszámú „Külterületi helyi közutak fejlesztése Tiszavasvári Városában” című pályázat közbeszerzésével kapcsolatos közbenső döntés**

Melléklet: Bíráló Bizottsági jegyzőkönyv

Az előterjesztés előadója: Szőke Zoltán polgármester

Az előterjesztés témafelelőse: Arató Atilla köztisztviselő

Az előterjesztés ügyiratszáma: TPH/……………./2022

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.6.1. és 1.22 pontjai |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2022. október 28.

**Arató Atilla**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Arató Atilla

**ELŐTERJESZTÉS**

**- a Képviselő-testülethez –**

**VP 6-7.2.1.1-21 kódszámú „Külterületi helyi közutak fejlesztése Tiszavasvári Városában” című pályázat közbeszerzésével kapcsolatos közbenső döntés**

Tisztelt Képviselő-testület!

A 2022. augusztus 30-án megtartott ülésen a Testület a 232/2022. (VIII.30.) Kt. számú határozatával elfogadta a VP 6-7.2.1.1-21 kódszámú „Külterületi helyi közutak fejlesztése Tiszavasvári Városában” című pályázathoz kapcsolódó közbeszerzési eljárás lefolytatásához szükséges dokumentumokat, mely eljárás ajánlattételi határideje 2022. szeptember 21. 11:00 volt. Az eljárás során voltak kiegészítő tájékoztatáskérések, melyek megválaszolásai határidőn belül megtörténtek.

Az ajánlattételi határidőig 9 Ajánlattevőtől érkezett be ajánlat. Az ajánlatok áttekintése után felvilágosítás kérés és számítási hiba javítása került kiküldésre 7 Ajánlattevő részére, melyet a KELET-ÚT Építőipari, Beruházó és Szállítmányozó Korlátolt Felelősségű Társaság (4400 Nyíregyháza, Bujtos u. 14.), a KÁLLÓ-ROAD Útépítő Kereskedelmi és Szolgáltató Kft. (4320 Nagykálló, Mezőgép út 4.) és a DUBA-SPED KFT. (4069 Egyek, Nefelejcs u. 11 sz) nem teljesített, így a Kbt. 73. § (1) bekezdés e) pontja alapján az ajánlatuk érvénytelen.

**„73. § (1)** Az ajánlat vagy a részvételi jelentkezés érvénytelen, ha

**e)** egyéb módon nem felel meg az ajánlati, ajánlattételi vagy részvételi felhívásban és a közbeszerzési dokumentumokban, valamint a jogszabályokban meghatározott feltételeknek, ide nem értve a részvételi jelentkezés és az ajánlat ajánlatkérő által előírt formai követelményeit”

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2022. október 28.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2022. (XI.03) Kt. számú**

**határozata**

**VP 6-7.2.1.1-21 kódszámú „Külterületi helyi közutak fejlesztése Tiszavasvári Városában” című pályázat közbeszerzésével kapcsolatos közbenső döntés**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

**1.** **A „Külterületi helyi közutak fejlesztése” tárgyú közbeszerzési eljárásban** - Bíráló Bizottság javaslatát elfogadva – a Kbt. 73. § (1) bekezdés e) pontja alapján **érvénytelennek nyilvánítja a KELET-ÚT Építőipari, Beruházó és Szállítmányozó Korlátolt Felelősségű Társaság** (4400 Nyíregyháza, Bujtos u. 14.), a **KÁLLÓ-ROAD Útépítő Kereskedelmi és Szolgáltató Kft.** (4320 Nagykálló, Mezőgép út 4.) és a **DUBA-SPED KFT.** (4069 Egyek, Nefelejcs u. 11 sz) **ajánlatát.**

**2. Felkéri a polgármestert, hogy a döntésről értesítse a KELET-ÚT Építőipari, Beruházó és Szállítmányozó Korlátolt Felelősségű Társaság**, a **KÁLLÓ-ROAD Útépítő Kereskedelmi és Szolgáltató Kft.** és a **DUBA-SPED KFT-t.**

**3. Felkéri a polgármestert, hogy tegye meg a szükséges lépéseket az ajánlati biztosíték visszautalása iránt a fent megnevezett három Ajánlattevő részére.**

**Határidő**: 1. Azonnal **Felelős:** Szőke Zoltán polgármester

2. és 3. 10 nap